Ņemot vērā koronavīrusa Covid-19 izplatību un rekomendācijas tās ierobežošanai, 10. Jauniešu Saeimas dalībnieku sanākšana tiek pārcelta uz nenoteiktu laiku.



10.Jauniešu Saeimas vēlēšanas uz laiku apturētas! Plānots, ka vēlēšanu pagarinājums tiks izsludināts, tiklīdz būs zināms 10.Jauniešu Saeimas sanākšanas datums, un vēlēšanu pagarinājumu paredzēts izsludināt mēnesi pirms pasākuma.



Jauniešu Saeima ir Latvijas parlamenta projekts, kas jauniešiem dod iespēju paust un aizstāvēt savas idejas, kā arī tuvāk iepazīt deputātu ikdienu. Jaunieši piesaka savas idejas vēlēšanām un vāc balsis to atbalstam gluži kā īstās vēlēšanās.



100 atbalstītāko ideju autori iekļūst Jauniešu Saeimā un tiekas Latvijas parlamentā, lai diskutētu par aktuāliem jautājumiem, runātu no Saeimas tribīnes, satiktu aktīvus jauniešus no visas Latvijas, uzzinātu par likumdevēja darbu un iegūtu unikālu pieredzi!



Šajā jubilejas gadā galvenā tēma ir “Jauniešu līdzdalība”, ko rosinājuši projekta “Jauniešu Saeima” vēstneši.